Rautina järv

Rautina järv (ka Kaagjärv ja Rautite järv) on järv Valgamaal Valga vallas Pugritsa külas, Valgast 8 km ida pool.

Järve pindala on 14 ha, suurim sügavus on 4,9 m ja keskmine sügavus 3,3 m.Rautina järv Keskkonnaregistris Asub 59,1 m kõrgusel merepinnast. Järve kaldad on soostunud ja läbivool on nõrk, sisse voolavad mõned kraavid ja esineb allikaid. Väljavool toimub Rautina oja kaudu Pedeli jõkke.

Legendi järgi tekkis järv kui lähedal asunud kirikus laulatatud vend ja õde, mille järel kirik künkalt alla vajus ja tekkinud järve uppus.Rautine järve sünd

Oletatakse, et Rautina järve on esmamainitud Henriku Liivimaa kroonikas, kus kahel korral nimetatakse järve, mille juures Liivimaalt Ugandisse suundusid sõjaväed 1217. (Otepää piiramine) ja 1224. aastal (Tartu piiramine) peatusid. Järve nimi on esimesel korral esitatud kujul Rastegerwe ja teisel korral kujul Rastigerwe. Kuna Rautina järve saksakeelne nimi on olnud Röstjerw, siis on arvatud, et tegemist ongi kroonikas mainitud järvega.Henriku Liivimaa kroonika = Heinrici chronicon Livoniae. Ladina keelest tõlkinud Richard Kleis, toimetanud ja kommenteerinud Enn Tarvel. Tallinn: Eesti Raamat 1982. Peatükk XX 7, kommentaar 15, lk 176–177, XXVIII 5, lk 248–249

Viited

 Välislingid 
 Rautina järv Keskkonnaregistris

Kategooria:Valga valla järved